અમદાવાદના કર્ણાવતી ક્લબ પાછળ આવેલા સ્પ્રીંગવેલી -એ માં આવેલા બંગલા નંબર 15માં રહેતા જીતેન્દ્ર પ્રહલાદભાઇ પટેલ (ઉ.વ.66) નામના વ્યક્તિએ ગત રાત્રીએ તેમના બેડરૂમમાં લાયસન્સ વાળી રિવોલ્વરથી આત્મહત્યા કરી લીધી હતી. આ અંગે સરખેજ પોલીસે આત્મહત્યાનો ગુનો નોંધીને તપાસ શરૂ કરી છે. આત્મહત્યા કરનાર જીતેન્દ્ર પટેલ જસવંત છાપ ટેલીફોન બીડીના પરિવાર સાથે સંળકાયેલા હતા અને તેમાં ભાગીદાર પણ હતા. તેમજ ફાર્મસીના બિઝનેસમાં પણ સંકળાયેલા હતા અને રાજાભાઇ બીડીવાલા તરીકે ઓળખાતા હતા.